รัฐบาลไทย-ข่าวทำเนียบรัฐบาล-ปลัด พม. ชวนร่วมสนับสนุนนมสำหรับเด็ก ในโครงการ ปันรัก ปันน้ำใจ เพื่อเด็กไทยในชุมชน
วันจันทร์ที่ 9 พฤศจิกายน 2563
ปลัด พม. ชวนร่วมสนับสนุนนมสําหรับเด็ก ในโครงการ ปันรัก ปันน้ําใจ เพื่อเด็กไทยในชุมชน
ปลัด พม. ชวนร่วมสนับสนุนนมสําหรับเด็ก ในโครงการ ปันรัก ปันน้ําใจ เพื่อเด็กไทยในชุมชน
วันนี้ (9 พ.ย. 63) เวลา 10.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานรับมอบผลิตภัณฑ์นมสําหรับเด็กจากนายโรหิต จินดัล (Mr.Rohit A Jindal) ผู้อํานวยการฝ่ายบริหาร บริษัท มี้ด จอห์นสัน นิวทริชัน (ประเทศไทย) สําหรับโครงการ ปันรักปันน้ําใจ เพื่อเด็กไทยในชุมชน โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวเปิดโครงการ ซึ่งเป็นความร่วมมือระหว่างกระทรวง พม. ร่วมกับบริษัท มี้ด จอห์นสัน นิวทริชัน (ประเทศไทย) จํากัด เพื่อส่งมอบผลิตภัณฑ์นมผงและนมพร้อมดื่มUHTให้แก่เด็กกลุ่มเป้าหมายในชุมชนพื้นที่กรุงเทพมหานครที่ไม่ได้ขึ้นทะเบียนและได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) จํานวน 1,500 คน เป็นระยะเวลา 3 เดือน ด้วยการเชิญชวนให้ประชาชนร่วมบริจาคผ่านช่องทางแอพพลิเคชั่นA+ Genius Baby
นางพัชรีกล่าวว่า ด้วยประเทศไทยได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ทําให้กลุ่มเป้าหมายจํานวนมากของกระทรวงการพัฒนาสังคมและความมั่นคงของมนุษย์ (พม.) ต้องประสบปัญหาทั้งด้านเศรษฐกิจและสังคม โดยเฉพาะเด็กซึ่งเป็นกลุ่มเปราะบางที่มีความเสี่ยงสูงและจําเป็นต้องได้รับการดูแลเอาใจใส่อย่างใกล้ชิด เนื่องจากเด็กช่วงวัย 0-6 ปี ต้องได้รับนมและอาหารที่เป็นประโยนชน์ สําหรับการเจริญเติบโตและพัฒนาการที่สมวัยทั้งร่างกายและจิตใจ เพื่อเป็นกําลังสําคัญในการพัฒนาประเทศในอนาคต ทั้งนี้ กระทรวงการพัฒนาสังคมและความมั่นคงของมนุษย์ (พม.) และบริษัท มี้ด จอห์นสัน นิวทริชัน (ประเทศไทย) จํากัด จึงร่วมกันจัดโครงการ ปันรักปันน้ําใจ เพื่อเด็กไทยในชุมชน เพื่อเชิญชวนประชาชนผู้สนใจร่วมเป็นส่วนหนึ่งของการส่งมอบโภชนาการที่ดีสู่เด็กไทย จํานวน 1,500 คน ในชุมชนที่ไม่ได้ขึ้นทะเบียนในพื้นที่กรุงเทพมหานคร ซึ่งกระทรวง พม. ได้ลงพื้นที่สํารวจชุมชนดังกล่าว พบว่า มีเด็กจํานวนมากที่ขาดแคลนนม เนื่องจากครอบครัวมีรายได้ลดลงจากผลกระทบของโรคโควิด-19 ถึงแม้ว่าจะได้รับเงินจากโครงการเงินอุดหนุนเพื่อการเลี้ยงดูเด็กแรกเกิด เพื่อนําไปซื้อนมและเป็นค่าใช้จ่ายต่างๆ
นายโรหิตกล่าวต่อไปว่า จากความสําเร็จของความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และบริษัท มี้ด จอห์นสัน นิวทริชัน (ประเทศไทย) จํากัด ในการส่งมอบนมผงพรีเมี่ยมภายใต้แบรนด์เอฟาโกรA+ทั้งนมผงและนมน้ํายูเอชทีพร้อมดื่ม ให้แก่เด็กจํานวนมากในชุมชนที่ได้รับผลกระทบจากโรคโควิด-19 เมื่อช่วงกลางปีที่ผ่านมา นํามาสู่การยกระดับความร่วมมือกับโครงการ ปันรักปันน้ําใจ เพื่อเด็กไทยในชุมชน ในครั้งนี้ โดยมีวัตถุประสงค์เพื่อส่งมอบโภชนาการที่ดีสู่เด็กไทยในชุมชนขาดแคลนที่ไม่ได้ขึ้นทะเบียนในเขตกรุงเทพมหานคร จํานวน1,500คน ให้ได้มีนมดื่มนาน3เดือน ด้วยการบริจาคนมผ่านช่องทางแอปพลิเคชันA+ Genius Baby
ทั้งนี้ ขอเชิญชวนประชาชนผู้สนใจร่วมเป็นส่วนหนึ่งของการส่งมอบโภชนาการที่ดีสู่เด็กไทยในชุมชน ด้วยการบริจาคทั้งในรูปแบบของการซื้อนมบริจาค หรือ ใช้แต้มสะสมภายในแอป พลิเคชันA+ Genius Babyเพื่อเปลี่ยนเป็นผลิตภัณฑ์นมผงEnfagrow A+ / Enfagrow Smart Plusและผลิตภัณฑ์นมพร้อมดื่มUHTมอบให้แก่เด็กในชุมชนที่ขาดแคลน โดยมี้ด จอห์นสัน จะร่วมสมทบนมเพิ่มเติมจากยอดบริจาคผ่านแอปพลิเคชันจนครบจํานวน เพื่อให้เด็กได้ดื่มนมอย่างต่อเนื่องนานถึง3เดือน